Slovenska kronika, 12.7.2017


Naslov: V Kostanjevici letos spet poteka Forma viva
Napoved za voditelja:

Ta mesec v Kostanjevici na Krki spet poteka bienalni Mednarodni simpozij kiparjev Forma viva 2017. Na njem sodelujejo Meng Gao iz Kitajske, Ryszard Litwiniuk iz Poljske in Primož Pugelj iz Slovenije. To srečanje prireja Galerija Božidar Jakac že vse od leta 1961, na njem pa so ustvarjali številni tuji in domači kiparji, ki so ustvarili več kot sto skulptur v hrastu. Včasih je bilo to srečanje namreč vsako leto, na njem pa je sodelovalo po več kiparjev kot zadnja leta, tudi po deset. Forma viva z delovišči v Kostanjevici na Krki in Seči pri Portorožu je najstarejši še vedno delujoči kiparski simpozij na svetu.

H1: V Kostanjevici na Krki poteka Mednarodni simpozij kiparjev Forma viva
H2: Na njem sodelujejo Meng Gao, Ryszard Litwiniuk in Primož Pugelj
H3: Zaključek kostanjeviške Forme vive bo 29. julija
T- Iz Kostanjevice na Krki GORAN ROVAN /

X- Snemalec in montažer Tomi Naglič /

Na letošnji razpis za sodelovanje na Mednarodnem simpoziju kiparjev Forma viva se je prijavilo kar 114 kiparjev iz 39 držav.
T- GORAN MILOVANOVIČ /
X- direktor Galerije Božidar Jakac /

»Letos je mogoče bila razlika v tem, da smo zopet po dolgem času za obe delovišči tako Sečo pri Portorožu kot pa tudi Kostanjevico na Krki umetnike, po tri umetnike zbrali s skupno eno komisijo.
Tako so izbrali dva kiparja iz tujine, enega iz Kitajske in drugega iz Poljske. Slovenijo pa letos zastopa kipar Primož Pugelj, ki se je lotil izdelave zanimive skulpture v hrastu.
T- PRIMOŽ PUGELJ /
X- udeleženec Forme vive 2017 /

»Običajno jest ne delam v lesu in se mi zdi, da bo zlo povezana tudi z naslovom. Naslov je En rez, delata se dva obraza, ki bosta obrnjena en proti drugemu. Tle bo velik simbolnega pomena, lahko bi rekl tud odraz neke družbe ali kritičnost družbe, ali zrcalo. Tako da se v bistvu pogledamo.«
Letos so se organizatorji Forme vive v Kostanjevici lotili tudi obnove nekaterih skulptur, ki seveda vztrajno propadajo. Tako svojo obnavlja tudi Dragica Čadež, ki jo je ustvarila leta 1966. In kakšna je po njenem razlika med srečanjem kiparjev pred 50. leti in danes?
T- DRAGICA ČADEŽ /
X- udeleženka Forme vive 1966 /

»Maš mal več izkušenj, si starejši, marsikaj obvladaš, opremljen si že sam mal boljše in človk bi si želel, da bi blo več tega entuzijazma, več sodelovanja s tujimi umetniki.«
Letošnja Forma viva se bo v Dolenjskih Benetkah zaključila 29. julija s postavitvijo novonastalih skulptur na ogled.
